                                                                                        Consiliului de administrație al ANRE


Notă de fundamentare
la proiectul Hotărârii Consiliului de administrație al ANRE cu privire la avizarea Contractelor cadru și a procedurilor operaționale aferente Regulamentelor aprobate prin Hotărârea Consiliului de administrație al ANRE nr. 853/2025.  


În conformitate cu art. 39 alineat (1) și (2)  din Legea nr. 164/2025 cu privire la energia electrică la îndeplinirea funcțiilor și a obligațiilor care îi revin în conformitate cu legea menționată, operatorul sistemului de transport (în continuare – OST) trebuie să respecte regulile şi procedurile stabilite în codurile rețelelor electrice și în liniile directoare, aprobate de Agenție în conformitate cu cerințele stabilite în cadrul Comunității Energetice. Codurile rețelelor electrice și liniile directoare se elaborează de către operatorul sistemului de transport în conformitate cu codurile rețelelor electrice și liniile directoare corespunzătoare adaptate și adoptate în cadrul Comunității Energetice.
Subsecvent, în corespundere cu alineatul (9) din același articol pentru implementarea codurilor rețelelor electrice și a liniilor directoare, operatorul sistemului de transport a elaborat și a prezentat spre aprobare Agenției propunerile de Termeni, Condiții și/sau Metodologii (în continuare – TCM-uri) și anume, Regulamentul privind clauzele și condițiile pentru furnizorii de servicii de echilibrare și Regulamentul privind clauzele și condițiile pentru părțile responsabile pentru echilibrare. Acestea au fost aprobate prin Hotărârea Consiliului de administrație al ANRE nr. 853/2025.       
Conform pct. 20 din Regulile pieței energiei electrice aprobate prin Hotărârea Consiliului de administrație al ANRE nr. 283/2020, în scopul aplicării Regulilor pieței energiei electrice, OPEE, OST, OSD elaborează proceduri proprii pe care le supun consultării publice și avizării de către Agenție.
În conformitate cu prevederile pct. 272 din Regulamentul privind clauzele și condițiile pentru părțile responsabile pentru echilibrare și pct. 222 din Regulamentul privind clauzele și condițiile pentru furnizorii de servicii de echilibrare OST a elaborat și a supus consultărilor publice procedurile prevăzute de regulamentele menționate, respectând termenul de elaborare a acestora de 6 luni de la intrarea în vigoare a Regulamentelor aprobate prin Hotărârea 853/2025. 
Astfel, OST prin adresările nr. 46-54/1985 din 12.06.2026 și nr. 46-52/2195 din 26.06.2026 a prezentat Agenției spre avizare următoarele proiecte de contracte cadru și proceduri operaționale:
1. Proiectul Contractului cadru de echilibrare;
2. Proiectul Contractului cadru de participare la piața energiei electrice de echilibrare;
3. Proiectul Contractului cadru de furnizare a capacității pentru echilibrare;
4. Procedura Operațională „Cerințele privind înregistrarea în calitate de parte responsabilă pentru echilibrare”;
5. Procedura Operațională „Achiziția prin licitație a capacității de echilibrare”;
6. Procedura Operațională „Înregistrarea, revocarea sau retragerea unui Furnizor de Servicii de Echilibrare de la Piață serviciilor de sistem”;
7. Procedura Operațională „Înregistrarea, retragerea și revocarea unui Participant la Piața energiei electrice de Echilibrare”;
8. Procedura Operațională „Determinarea și selectarea energiei electrice de echilibrare”;
9. Procedura Operațională „Determinarea energiei electrice de echilibrare livrate”.
Contractele cadru de echilibrare, de participare la piața energiei electrice de echilibrare, și de furnizare a energiei de echilibrare cuprind în sine obligațiile participanților la piața de echilibrare, reglementarea raporturilor între părți, modalitățile de plată față de participantul la PEE, precum și regularizarea și decontarea dezechilibrelor părților responsabile de echilibrare prin vânzarea și cumpărarea de energie electrică între părți.
Procedurile Operaționale menționate stabilesc cadrul normativ operațional care vine să descrie la nivel tehnic și aplicativ activități precum: modul de înregistrare, actualizare, retragere și revocare a înregistrării Părții Responsabile pentru Echilibrare, modul de achiziție prin licitație a capacității pentru echilibrare necesară Î.S. „Moldelectrica” pentru asigurarea funcționării în condiții de siguranță a Sistemului Electroenergetic National, procesul stabilit de Î.S. „Moldelectrica” privind înregistrarea, revocarea sau retragerea Furnizorilor de Servicii de Echilibrare pe Piața Serviciilor de Sistem, precizarea condițiilor și modului de înregistrare, retragere și revocare a înregistrării în calitate de Participant la Piața energiei electrice de Echilibrare, precum și modul de determinare și selectare a energiei electrice de echilibrare. 
În rezultatul consultărilor publice a Contractelor  cadru și a Procedurilor  operaționale enumerate, operatorul de transport a recepționat avizele și propunerile de la părțile interesate, în acest sens fiind realizate tabele de sinteză relevante. 
Urmare a examinării și considerării propunerilor recepționate, OST a transmis către Agenție spre avizare, versiunile finale ale contractelor cadru și a procedurilor operaționale.
Agenția a examinat Procedurile operaționale și contractele cadru și a constatat că:
1. OST a ținut cont de propunerile din procesul de consultări publice și a integrat în proiectele finale propunerile părților interesate;
2. La pct. 5.2.2. în Procedura operațională „Înregistrarea, revocarea sau retragerea unui Furnizor de Servicii de Echilibrare de la Piața Serviciilor de Sistem” s-a depistat o neconformitate cu decizia ce s-a luat în rezultatul consultării publice. Astfel, Agenția a efectuat ajustările necesare în conținutul punctului nominalizat al procedurii operaționale respective;
3. Procedurile operaționale și contractele cadrul prezentate spre avizare corespund cu principiile generale statuate în Legea nr. 164/2025 cu privire la energia electrică și prevederilor Regulilor pieței energiei electrice, în acest sens, cadrul normativ operațional dezvoltat de OST vine să clarifice aspecte de ordin tehnic, organizațional și/sau comercial.    
De menționat la fel că o parte din actele prezentate de către OST Agenției spre avizare și anume:
· Înregistrarea, retragerea și revocarea unui Participant la Piața energiei electrice de Echilibrare;
· Determinarea și selectarea energiei electrice de echilibrare;
· Determinarea energiei electrice de echilibrare livrate;
· Contractul cadru de participare la piața energiei electrice de echilibrare, au fost elaborate de OST anterior și avizate de Agenție, actualmente fiind actualizate conform cerințelor Regulamentelor aprobate prin Hotărârea Consiliului de administrație al ANRE nr. 853/2025. 
Astfel, considerând cele menționate mai sus, precum și faptul că alinierea cadrului normativ național din domeniul energiei la aquis-ul european reprezintă o precondiție pentru realizarea cuplării piețelor de energie, Departamentul energiei electrică și regenerabilă propune Consiliului de administrație al ANRE de a aviza  procedurile operaționale și contractele cadru prezentate de OST, în acest sens fiind elaborat proiectul de Hotărâre respectiv.

